עבודותיו המוקדמות הוצגו בחנוכתו של סלון דה שאמפ דה מארס בפריז בשנת 1890 ובחברת קרקוב לאמנויות יפות בשנת 1892. בשנות ה-90 של המאה ה-19 הוא המשיך בנסיעות וספרי הרישום שלו התמלאו ברישומים מברלין. דרזדן, פראג, קרקוב, ומקומות שונים באוקראינה.
בשנת 1897 הוא יזם ועזר בארגון התערוכה הנפרדת לציור ופיסול באולם הבדים של קרקוב. באותה שנה הוא הפך למורה לציור נוף בבית הספר לאמנויות יפות בקרקוב, ובשנת 1906 – לאחר ששודרג בית הספר לאקדמיה בשנת 1900 – הוענק לו תואר פרופסור מלא וגם לימד בבית הספר הפרטי לציור ורישום לנשים של תאודור אקסנטוביץ' ובבית הספר לאמנות לנשים בקרקוב.
הוא הקים את חברת האומנים הפולנים אגודת שטוקה ("אמנות") בקרקוב בשנת 1897. מאוחר יותר הוא הפך לסגן היו"ר ולבסוף ליו"ר אותה חברה, והציג את עבודותיו בתערוכות רבות שארגנו על ידה. בשנת 1898 הוא הפך לחבר בתנועת "הזצסיון הווינאי", ויצירותיו הוצגו איתם בשנים 1901, 1902 ו-1905. בשנת 1901 הוא הפך לחבר מייסד של החברה הפולנית לאמנויות שימושיות.
לאחר מותו נפתחו שתי תערוכות בארמון האמנות על ידי אגודת ידידי קרקוב לאמנויות יפות בנובמבר 1907, האחת הציגה 154 מציורי השמן שלו, וגם רישומים וצבעי מים, והשנייה הציגה עבודות של תלמידיו המצטיינים הרבים.
סטניסלבסקי נקבר בבית העלמין רקוביצקי בקרקוב. ​​
יחסי ברבדוס–ספרד
יחסי ברבדוס–ספרד הם היחסים הדו-צדדיים והדיפלומטיים בין ברבדוס וספרד.
יחסים היסטוריים.
לפני תצפיותיו של קמפוס ב-1536 וב-1550, מתארים כותבי הימים הרשמיים של הודו המערבית כי המשלחות הקולומביאניות חקרו אזורים מבודדים אלה מוקדם וכי משלחות אלו או הנגזרות שלהם כבר כללו את מערך האיים הקריביים כחלק מכתר ספרד לפני מסעות הכוכבים. בפרק הזמן שבין 1536 ל-1662 היא נכבשה גם על ידי הפורטוגלים, והמחלוקת על האיים הייתה עם האנגלים מאז 1620.
שיתוף פעולה.
עד קיץ 2012 עבד מרצה הסוכנות הספרדית לשיתוף פעולה בינלאומי (AECID) באוניברסיטת הודו המערבית (UWI) בברבדוס, לימד ספרדית וארגן תוכנית להחלפת סטודנטים ברבדיים וספרדים. החל משנת 2015, הרצאה ספרדית זו תושק שוב עם אוניברסיטת ברבדוס.
טריסטרם אליס
אנקאנטו
אנקאנטו (בספרדית: Encanto, בתרגום חופשי: כישוף) הוא שמו של הסרט ה-60 בסדרת סרטי האנימציה הקלאסיים של אולפני ההנפשה של וולט דיסני. עלילתו סבה סביב נערה צעירה מקולומביה, היחידה מבין בני משפחתה שהיא נטולת כוחות כישוף.
את הסרט ביימו ביירון הווארד וג'ארד בוש, שעבדו בצוותא גם על "זוטרופוליס". לין-מנואל מירנדה, שהלחין את פס הקול של הסרט "מואנה", הלחין גם את פסקול הסרט הנוכחי. בסרט נכלל השיר "We Don't Talk About Bruno", שזכה להצלחה רבה והגיע למקום הראשון במצעד של מגזין בילבורד, בילבורד הוט 100. הסרט יצא לאקרנים ב-24 בנובמבר 2021.
הסרט זכה בפרס באפט"א לסרט האנימציה הטוב ביותר בטקס פרסי האקדמיה הבריטית לקולנוע ה-75, בפרס אנני לפסקול הטוב ביותר בטקס פרסי אנני ה-49, בפרס גלובוס הזהב לסרט הטוב ביותר - הנפשה בטקס פרסי גלובוס הזהב ה-79 ובפרס אוסקר לסרט המונפש הטוב ביותר בטקס פרסי אוסקר ה-94. כמו כן הסרט קיבל מועמדות לפרס אנני לסרט הטוב ביותר בטקס פרסי אנני ה-49.
תקציר העלילה.
אנקאנטו מספר את סיפורה של משפחת מדריגל. נר קסום מעניק לכל צאצאיה של אלמה מדריגל כוחות מיוחדים (ריפוי, שליטה במזג האוויר, שינוי צורה ועוד). הנר גם יצר עבורם מקום מוגן ומיוחד לחיות בו - הקאסיטה, בית חי שמסוגל לזוז, להביא לאנשים חפצים כשהם זקוקים להם, ולנקות את עצמו לבד. אלמה מדריגל, כיום הסבתא ("אבואלה") במשפחה, נשבעה לנצל את הכוחות של בני המשפחה לטובה ולהיעזר בהן כדי לסייע לבני העיירה. אכן כך היה והמשפחה נודעה כמי שעוזרת לתושבי המקום.
חייה של משפחת מדריגל נראים אמנם מאושרים וקסומים, אך הם מסתירים בעיות וקשיים שונים מתחת לפני השטח. את הבעיות הללו רק הילדה מירבל, היחידה במשפחה שאין לה כוחות קסם, יכולה לפתור.
מירבל מתחילה למצוא סדקים בקאסיטה, סדקים שאף אחד לא רואה. נחושה להציל את המשפחה, היא יוצאת למסע, מגלה סודות ישנים, ומתחקה אחרי נבואה נוראית שרודפת את המשפחה.
הפקה.
בנובמבר 2016, לין-מנואל מירנדה חשף שג'ון לאסיטר, בזמנו המנכ"ל של אולפני ההנפשה של וולט דיסני, הציג לפניו רעיון של פרויקט אנימציה, לצד ביירון האוורד. מירנדה ציין שכאשר הוא הצטרף לעבודה על הפרויקט הוא כבר היה בשלבי הכנה מוקדמים.
ב-29 בינואר 2020, פורסם כי אולפני ההנפשה של וולט דיסני מכינים סרט אנימציה חדש המתמקד במשפחה לטינית, ותהיה זאת הפעם הראשונה בה סרט אנימציה של דיסני מתמקד בדמויות לטיניות. ביירון האוורד וג'ארד בוש, אשר עבדו על הסרט "זוטרופוליס", נבחרו לביים את הסרט הנוכחי, כאשר קלארק ספנסר ואיווט מרינו פלורס נבחרו להפיק את הסרט. בוש גם נבחר לשמש כתסריטאי של הסרט יחד עם צ'ריס קסטרו סמית.
ב-17 ביוני 2020, נחשף שמו של הסרט. נמסר אז כי הסרט יתמקד בנערה רגילה אשר שייכת למשפחה לטינית קסומה. כאשר מספר כתבות אמרו שהסרט יתרחש בברזיל, לין-מנואל מירנדה חשף כי עלילת הסרט תתרחש למעשה בקולומביה, וכמו כן, כי מירנדה יכתוב את השירים לסרט. באותו יום נחשף כי קסטרו סמית תביים את הסרט בנוסף לכתיבת התסריט.
הפצה.
ב-30 ביולי 2020 חברת וולט דיסני הכריזה על תאריך הפצת הסרט בקולנוע. הסרט יצא לאקרנים בארצות הברית ב-24 בנובמבר 2021 בהפצת סרטי אולפני וולט דיסני.
דמויות.
מיראבל מדריגל (סטפני ביאטריס/מאיה מיטלפונקט): הדמות הראשית בסרט. נטולת כוחות. בתה של חולייטה ואגוסטין, האחות הקטנה של איזבלה ולואיסה, נכדתה של אלמה אבואלה ופדרו אבואלו, בת הדודה של דולורס, קמילו ואנטוניו והאחיינית של פפה ופליקס וברונו. בת 15 והנכדה החמישית של אבואלה ואבואלו.
איזבלה מדריגל (דיאן גורארו/אלונה אלכסנדר): בעלת כוח הצמחת פרחים בכל מקום אפשרי. מוצגת בסרט בתור "המוצלחת, היפה והמושלמת" של המשפחה. בתה של חולייטה ואגוסטין, האחות הגדולה של לואיסה ושל מיראבל, נכדתה של אלמה אבואלה ופדרו אבואלו, בת הדודה של דולורס, קמילו ואנטוניו, האחיינית של פפה ופליקס וברונו, ביטלה את חתונתה עם מאריאנו. בת 21.
אלמה "אבואלה" מדריגל (מריה ססיליה בוטארו/מיקי קם): הדור הראשון במשפחת מדריגל ולכן לא קיבלה מתנה. אמה של חולייטה, פפה וברונו, סבתה של לואיסה, איזבלה, דולורס, קמילו, מיראבל ואנטוניו אשתו של פדרו אבואלו, וחמותו של פליקס ואגוסטין. בעלה מת לאחר מלחמה. הקימה את אנקאנטו ואת קאסטה (בית משפחת מדריגל) כשהייתה בת 20. בת 75.
פפה מדריגל (קרולינה גייטן/מונה מור): מצב רוחה של פפה משפיעה על מזג האוויר. אמה של דולורס, קמילו ואנטוניו, האחות הקטנה של חולייטה והאחות הגדולה של ברונו, חמותו של מאריאנו, דודתם של לואיסה, איזבלה ומיראבל ובתם של פדרו ואלמה. בת 50.
ברונו מדריגל (ג'ון לגוויזאמו/עידו מוסרי): בעל כוח של ראיית העתיד. בנם הקטן של אלמה ופדרו, האח הקטן של חולייטה ופפה, הדוד של לואיסה, איזבלה, דולורס, קמילו, מיראבל ואנטוניו. נעלם במשך 11 שנים בין הקירות של קאסטה בעקבות ראיות עתידיות דיכאוניות וחזר לאחר שכנוע של מיראבל ואנטוניו. חזה את התפרקות הקאסטה. בן 50.
לואיסה מדריגל (ג'סיקה דארו/זוהר מידן): בעלת כוח חוזקה, אך בזמן הסרט מאבדת אותו בגלל התפרקות הקאסטה, אך לאחר הבנייה החדשה של קאסטה, הכוחות הוחזרו אליה. בתה של חולייטה ואגוסטין, האחות הקטנה של איזבלה ואחותה הגדולה של מיראבל, נכדתה של אלמה ופדרו, בת הדודה של דולורס, קמילו ואנטוניו, והאחיינית של פפה, פליקס וברונו. מוצגת בסרט בתור ה"חזקה", אך נמאס לה מזה שכולם מצפים ממנה לעזור באנקאנטו. בת 19. כל פעם שהיא משקרת היא ממצמצת רצוף את עינה השמאלית, מחבבת חמורים.
דולורס מדריגל (אדסה/רויטל זלצמן): בעלת כוח השמיעה מרחוק. בתה של פפה ופליקס, האחות הגדולה של קמילו ואנטוניו, נכדתם של אלמה ופדרו, בת הדודה של לואיסה, איזבלה ומיראבל, האחיינית של חולייטה, אגוסטין וברונו. מאוהבת במאריאנו מאז שאיזבלה הכירה אותו, ולאחר שמאריאנו ואיזבלה מבטלים את חתונתם, דולורס נהיית בת זוגו. ככול הנראה התחתנה איתו בסרט השני. בת 21, הנכדה השלישית של אלמה ופדרו.
פליקס מדריגל (מאורו קסטילו/חננאל אדרי): החם של אלמה ושל פדרו, האבא של דולורס, קמילו ואנטוניו, בעלה של פפה, הגיס של ברונו וחולייטה, הדוד של לואיסה, איזבלה ומיראבל. בן 46.
אגוסטין מדריגל (וילמר ולדראמה/מולי שולמן): אומנם לא חלק ממשפחת מדריגל, אך מאז הנישואים שלו עם חולייטה, כל דבר שניסה לעשות יותר טוב או לתקן, הוא הרס. החם של אלמה ושל פדרו, אבא של לואיסה, איזבלה ומיראבל, בעלה של חולייטה, הגיס של ברונו ופפה, הדוד של דולורס, קמילו ואנטוניו. בן 50.
קמילו מדריגל (רנזי פליז/גילן שחף): בעל כוח שינוי הצורה. בנם של פפה ופליקס, האח הקטן של דולורס והאח הגדול של אנטוניו, הנכד של אלמה ופדרו, בן הדוד של לואיסה, איזבלה ומיראבל, האחיין של חולייטה, אגוסטין וברונו. בן 16, הנכד הרביעי של אלמה ופדרו. נמוך יחסית לגילו. נוהג לחקות את מאריאנו בכוונה לעצבן את איזבלה ודולורס.
חולייטה מדריגל (אנג'י קאפאדה/שירלי לילו): בעלת כוח אוכל הריפוי. בתה של אלמה, האחות הגדולה של פפה וברונו, גיסתו של פליקס, אמם של לואיסה, איזבלה ומיראבל, ודודתם של דולורס, קמילו ואנטוניו. בת 50.